Diari Oficial de la Generalitat Valenciana


Sumari del DOGV 2818, del 03-09-1996 (1996/839104)

RESOLUCIÓ de 9 de maig de 1996, del director general de Justícia de la Conselleria de Presidència, per la qual s'acorda la extinció de la Fundació Ferrer y Bonet.
------------------------------------------------------------------------------------------------------------------------------------------------------------------

### Dades del document

Número de DOGV
:   2818

Data del DOGV
:   03-09-1996

Secció del DOGV
:   ALTRES DISPOSICIONS

Número del document
:   1996/839104


Data del document
:   09-05-1996

Organisme emissor
:   Conselleria de Presidència

Tipus de document
:   Resolució

RESOLUCIó de 9 de maig de 1996, del director general de Justícia de la Conselleria de Presidència, per la qual s'acorda la extinció de la Fundació Ferrer y Bonet. [  
Vista la sol·licitud de ratificació per part del protectorat de l'extinció acordada pel patró-administrador únic de la Fundació Ferrer y Bonet, i d'acord amb els següents.  
Fets  
1. Constitució, classificació, finalitats i inscripció en el Registre de Fundacions de la Comunitat Valenciana. La Fundació Ferrer y Bonet es va constituir pel Sr. Vicente Ferrer Baeza, mitjançant un testament de data 9 de juliol de 1727, i la finalitat d'interés general que vol aconseguir l'entitat citada és donar almoines a viudes, òrfens de col·legials del Col·legi de l'Art Major de la Seda de la ciutat de València i a obrers invàlids de la indústria de la seda. Mitjançant l'Ordre de 5 d'agost de 1925, de la Junta Provincial de Beneficència, es classifica la citada fundació, i se li atribueix el patronat d'aquesta a qui té el càrrec de president del Col·legi de l'Art Major de la Seda de València. En l'actualitat, la Fundació Ferrer y Bonet es troba inscrita en el Registre de Fundacions de la Comunitat Valenciana amb el número 150 V, està sotmesa al protectorat de la Generalitat Valenciana i ha complit finalitats fins a la data.  
2. Sol·licitud i documentació. Amb data 15 de gener de 1996 (registre d'entrada en aquesta Conselleria, número 3.988, del 24 de gener), el Sr. Manuel Romero Martínez, en la seua condició de president del Col·legi de l'Art Major de la Seda de València, i com a patró-administrador únic de la Fundació que es tracta, va presentar la sol·licitud de ratificació pel protectorat de l'extinció de la Fundació Ferrer i Bonet, i al·lega, per a justificar tal petició la parquedat del patrimoni i la progressiva disminució dels ingressos i rendes del fons social amb què atendre degudament i complidament les activitats i finalitats de la fundació, és a dir, els de donar almoines als beneficiaris assenyalats en l'anterior punt 1.   
Requerit des del protectorat perquè completara la documentació presentada, el Sr. Rafael Català Vicente, vicepresident del Col·legi esmentat, actuant en nom i representació de la Fundació, per defunció del Sr. Manuel Romero Martínez l'1 de febrer de 1996, complimenta aquell requeriment, i aporta una memòria justificativa de l'extinció sol·licitada, els extractes de compte de dipòsit de valors mobiliaris a nom de la Fundació en entitat bancària, amb data de 27 de desembre de 1995, i proposa que siga aquest protectorat qui determine la destinació que cal donar als béns i drets resultants de la liquidació i l'entitat beneficiària d'aquests.  
3. Situació econòmica de la fundació. A la data de l'acord d'extinció adoptat pel patronat, l'actiu net -i el fons social- de la fundació ascendeix a 68.000 pessetes, invertides en 14 títols de deute perpetu interior al 4% E-71-81, sèries A i C, dipositats a l'oficina principal del Banc Popular Espanyol de València.  
4. Excepció del tràmit d'audiència. S'ha prescindit del tràmit d'audiència, en no haver-se tingut en compte ni figurar en el procediment altres fets ni altres al·legacions i proves que les adduïdes per l'interessat.  
Fonaments de dret  
1. Competència. Aquesta Direcció General és competent per a resoldre el procediment en base a la normativa següent:  
\* Articles 10 i 19 del Decret 60/1995, de 18 d'abril (DOGV del 05.05.95), del Govern Valencià, de creació del Registre i Protectorat de Fundacions de la Comunitat Valenciana.  
\* Ordres de 19 de gener de 1996 (DOGV del 02.02.96) de l'aleshores Conselleria d'Administració Pública, per les quals es delega el director general de Justícia per a l'exercici de les funcions de protectorat establertes en l'anterior decret, i s'estableix la data d'inici de les activitats del Registre i Protectorat de Fundacions de la Comunitat Valenciana.  
\* Decret 43/1996, de 25 de març (DOGV del 27.03.96), del Govern Valencià, pel qual es crea la Conselleria de Presidència.   
\* Disposició addicional primera del Decret 44/1996, de 25 de març (DOGV del 27.03.96), del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència.  
\* Decret 55/1996, de 25 de març (DOGV del 27.03.96), del Govern Valencià, pel qual es nomena el Sr. Eloy Velasco NúÑez com a director general de Justícia de la Conselleria de Presidència.  
2. Legitimació activa. El president del Col·legi de l'Art Major de la Seda de València està legitimat, activament, per a sol·licitar la ratificació del protectorat a què fa referència l'anterior punt 2n, igualment que el vicepresident de la dita institució, ateses les circumstàncies exposades en el fet segon.  
3r. Procediment. El procediment s'ha tramitat a través del Servei d'Entitats Jurídiques de la Direcció General de Justícia de la Conselleria de Presidència, en virtut de les atribucions que té conferides per l'article 28 del Decret 44/1996, de 25 de març (DOGV del 27.03.96), del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, i s'han observat les formalitats i requisits de procediment previstos en la Llei 30/1992, de 26 de novembre (BOE del 27.11.92), de Règim Jurídic de las Administracions Públiques i del Procediment Administratiu Comú, d'ara endavant, la Llei del Procediment Administratiu Comú.  
4. Absència de tràmit d'audiència. D'acord amb l'article 84.4 de la Llei del Procediment Administratiu Comú, s'ha prescindit del tràmit d'audiència d'acord amb els motius assenyalats en el fet quart.  
5. Necessitat de sol·licitar la ratificació del protectorat. L'article 30.2 de la Llei 30/1994, de 24 de novembre (BOE del 25.11.94), de Fundacions i d'Incentius Fiscals a la Participació Privada en Activitats d'Interès General, d'ara endavant, Llei de Fundacions, disposa que per a l'extinció de qualsevol Fundació la causa de la qual radique en la impossibilitat de realització de la finalitat fundacional es requerirà que el protectorat ratifique l'acord adopta a l'efecte pel patronat.  
6. Requisits per a l'extinció de la Fundació. S'han complit les exigències i requisits previstos a l'efecte de ratificar-se pel protectorat l'extinció sol·licitada, continguts en l'article 18 del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE del 06.03.96), i s'ha justificat suficientment la impossibilitat de complir la finalitat fundacional, atesa l'escassa quantia del fons social (68.000 pessetes), i també l'exigüitat del rendiment derivat d'aquest (1.317 pessetes d'ingressos nets en el 1995), cosa que impedeix objectivament complir amb les finalitats i activitats fundacionals. Així mateix, resulta improcedent modificar els estatuts de la institució, perquè en aquest supòsit es tracta d'extinció d'una falta de recursos econòmics i no de causes jurídiques provinents de la voluntat del fundador. Per idèntics motius no cal acudir a la fórmula de la fusió per absorció, i és més operatiu utilitzar la d'extinció i destinar el producte de la liquidació a altre o altres fundacions que perseguisquen finalitats anàlogues a les de l'extingida.  
7. Inscripció en el Registre de Fundacions de la Comunitat Valenciana. De conformitat amb els articles, 30.5, de la Llei de Fundacions, i 4.1, lletra e), del Decret 60/1995, abans esmentat, ha de procedir-se a inscriure l'acord d'extinció adoptat pel patró-administrador únic en el Registre de Fundacions de la Comunitat Valenciana.  
8. Liquidació. El procediment de liquidació serà dut a terme per qui tinga la condició de president del Col·legi de l'Art Major de la Seda de València, sota el control del protectorat, d'acord amb l'article 19 del Reglament de Fundacions de Competència Estatal, abans citat.  
Vista la normativa anteriorment enunciada i també la resta de legal i pertinent aplicació, resolc:  
1. Ratificar l'acord d'extinció de la Fundació Ferrer y Bonet, de València, inscrita en el Registre de Fundacions de la Comunitat Valenciana amb el número 150 V, adoptat pel patró-administrador únic.  
2n. Inscriure l'acord d'extinció de la Fundació Ferrer y Bonet, de València, en el Registre de Fundacions de la Comunitat Valenciana.  
3r. Confirmar el president del Col·legi de l'Art Major de la Seda de València, en la seua qualitat de patró-administrador únic de la Fundació Ferrer y Bonet, com a liquidador de l'entitat esmentada, en concret, als efectes de cancel·lar el deute perpetu interior al 4%, el qual retrà comptes de tals actes de liquidació a aquest protectorat, i també de l'efectiva entrega del producte de la dita liquidació a les fundacions que perseguisquen finalitats d'anàloga significació a les de la Fundació Ferrer y Bonet, per a la qual cosa podrà ser demanada al protectorat la informació oportuna.  
Recursos  
Contra la present resolució, que posa fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a partir de la notificació d'aquesta.  
Per a la interposició de l'esmentat recurs jurisdiccional serà requisit imprescindible que amb caràcter previ el recurrent comunique a aquest òrgan la interposició d'aquest.  
Tot això de conformitat amb el que preveuen l'article 18 del Decret 60/1995, abans esmentat, en relació amb els articles 48.4, 109, lletra c), i 110.3, de la Llei del Procediment Administratiu Comú, i els articles 37.1, 57.2, lletra f), i 58 de la Llei Reguladora de la Jurisdicció Contenciosa Administrativa (modificats per las disposicions addicionals desena i onzena de la Llei procedimental citada), sense perjudici que puga exercitar qualsevol altre recurs que estime oportú.  
València, 9 de maig de 1996.- El director general de Justícia: Eloy Velasco NúÑez.